《此日足可惜》
宋代·贺铸

此日足可惜，此樽何可辞。
人生信浮寓，老境将安之。
念昔青衿岁，九七殊未知。
忽忽俯仰间，复见趋庭儿。
名系冗从籍，顾亦胡能为。
抚此多病躯，敢有黄发期。
每虞毙奔走，明哲永见嗤。
後日卖刀剑，买牛耕故陂。
不惮力作勤，农事有闲时。
慨想无心子，清言真我师。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。